 لاس اينجلس (ويب ڊيسڪ) هالي ووڊ جي مشهور اسٽار ۽ فلم ’’جيمز بانڊ‘‘ جي اداڪارا اولگا ڪريلنڪو به ڪورونا وائرس جو شڪار ٿي وئي. اداڪارا اولگا ڪريلنڪو پنهنجي انسٽاگرام تي ڪورونا وائرس جو شڪار ٿيڻ واري خبر جي تصديق ڪندي ٻڌايو ته هن پنهنجي پاڻ کي گهر تائين محدود ڪري ڇڏيو آهي. اولگا ٻڌايو ته گذريل چار هفتن کان سندس طبيعت خراب هئي، کيس بخار ۽ هميشه ٿڪاوٽ محسوس ٿيندي هئي. اداڪارا پنهنجي مداحن کان درخواست ڪئي ته هو ڪورونا وائرس جي معاملي تي سنجيدگي جو مظاهرو ڪن ۽ پنهنجو خيال رکن. ان کان اڳ هالي ووڊ اسٽار جوڙي ٽام هينڪس ۽ ريٽا ولسن به ڪورونا جو شڪار ٿي چڪا آهن.